Tövbə (film, 1984)
Tövbə (gürc. მონანიება) — Sovet-gürcü bədii filmi, psixoloji dram. Gürcüstan-filmin istehsalı, rejissor Tengiz Abuladze tərəfindən 1984-cü ildə çəkilmişdir. Film 1987-ci ildə Kann Film Festivalında Qran Pri almışdır. SSRİ-də yenidənqurma başlamazdan əvvəl çəkilmiş bu film 1987-ci ilin yanvarında prokata buraxıldı və demək olar ki, dərhal sovet kinosu üçün əlamətdar oldu. 1988-ci ildə film ən yaxşı film də daxil olmaqla altı nominasiya üzrə Nika mükafatına layiq görülüb. Rejissor trilogiyasında üçüncü filmdir ("Dua" – "Arzu ağacı" – "Tövbə").